Den Vest-Sjællandske Avis, 1817-07-24
Oversigt over Dagens udenlandske Nyheder. Det skal nu være kommen saavidt i Spanien, at Lasch og fire andre Officerer ere dømte til Døden den 27de Mai. Milans og fleere af de Sammensvorne, ere stedse endnu ikke paagrebne; men Dødsdommen ere ligefuldt fældet over dem. At disse Oprørere endnu stedse sværme omkring i Bierg Egnene med deres Tilhængere, udviser hvor farlig og mislig dette Riges indvortes Tilstand endnu er, som bedst skiønnes af Jndledningen til det nye Finance-Decret, hvilken udgiør 15 Sider i Qvart, og hvori Kongen i følgende Udtryk taler om Landets indvortes Forfatning: Det er sandt, at den løbende Statsgield har formeeret sig; at den ældre og den nye tilkommende udgiør en betydelig Summa; at mine Tropper lide stor Nød og næsten Mangel paa alt, hvad der udkræves til deres Beqvemmelighed; at Kasernerne falde i Ruiner; at Borgerne ere besværede med den piinlige Byrde af militairisk Jndqvartering; at man paa fleere Steder har tilladt sig uhyre militairiske Udsuelser, at Marinen er blottet for alt; at Halvøens Kyster og Colonierne ere til Bytte for Søerøverne; at Uroelighederne i Amerika, berøve Riget dets vigtigste Jndtægtskilder; at der kunne gaae Maaneder og Aar hen, inden Embedsmændene kunne faae deres tarvelige Lønninger, og at en overordentlig Kraft, maae udvikles, for igjen at forskaffe Spanien sin gamle Anseelse. – At der virkelig udfordres og giøres Regning paa, at der behøves en overordentlig Kraft til at ophielpe Spaniens indvortes Forfatning, og bringe Statens Pengevæsen i Orden sees deraf, at Financeministeren Garay, har den 4de Mai ladet en Circulaire-Skrivelse udgaae til Jntendanterne i Provinserne, hvori det Spørgsmaal bliver dem forelagt, om de virkelig tiltroe sig legemlig Sundhed og Aandskraft nok til, for at udføre det nye Financesystem, sige de ja dertil, saa skulle de straffes haardt, dersom de ikke holde Ord: men tilstaae de oprigtigen deres Svaghed, saa vil Kongen bestræbe sig for at sørge for dem selv og deres Familie, paa en anstændig Maade. Garays Financeplan er, dersom den kan iværksættes, een af disse giennemgribende Forholdsregler, hvorved der kan udrettes saa meget, og ikke eet af de sædvanlige Flikværk, som for en Tid bedækker Skaden; dog finder den stor Modstand, da man bebreider den, at den i det væsentlige stemmer ganske overeens med de Cortes Financeplan, som man har dadlet saa meget; ogsaa synes Geistligheden ikke godt om den. - Ligesom i Spanien, saaledes er man ogsaa nødt til i Frankerige at dømme Oprørere fra Livet, og Prevotalretterne ere der i fuld Virksomhed; den herskende Nød har tilveiebragt vilde Uroesscener rundt omkring i Landet; og Partieaanden har blandet sig ind i de Giæringer, som Hungeren har frembragt; trefarvede Fahner og Kokarder komme af og til til Syne; en Guldsmed er bleven straffet for at have solgt Daaser og Ringe med Bonapartes Billede, een Deel Personer ere stillede for Retten, som havde forenet sig i et Selskab under Navn af den sovende Løve; selv den 8de Juli Festdagen for Kongens anden Tilbagekomst til Paris, da Hs. Majestæt holdt Revue over Nationalgarden, og store Hiøtideligheder fandt Sted, viiste der sig enkelte Mennesker, som vovede at trodse Monarken, og beholdt deres Hat paa i hans Nærværelse, de bleve fængslede. Den 18de Junii, eller paa den Dag da Slaget ved Belle Alliance forefaldt, fandt ingen Høitid Sted i Paris; Ludvig den 18de kjørte den Dag til St. Cloud, og kom først tilbage om Aftenen; den ædle Konge kan ingen Glæde føle paa den Dag, som kostede 30,000 Franske Livet, uagtet deres Død beredte ham Veien til, atter at bestige sine Fædres Throne.